陈经邦（），字公望，号肃庵，福建兴化府莆田县人，民籍，明朝政治人物。
生平.福建乡试第十名举人。嘉靖四十四年（1565年）中式乙丑科二甲第七名进士。选庶吉士，授翰林院编修。明神宗在东宫时，充讲读官。神宗御极日，升修撰，复充经筵，每进讲，条析敷陈，吐音洪亮，神宗改容听之，唿为白面先生而不名。亲书「责难陈善」四大字赐之。时当秋试，经邦于例宜典南畿，以张居正子在南雍，辞不往。居正夺情，京僚皆希旨疏留，经邦独否，以此啣之，数年不迁。居正卒，始擢礼部右侍郎、吏部左侍郎，晋尚书。会寿宫役兴，台